PORŢI DESCHISE: Munca nevăzută a hobbiţilor de la metrou. Cum arată puntea de comandă?

INSIDER: „De Ziua Porţilor Deschise, Metrorex a uitat să trimită invitaţiile la „bairam” sau măcar să lipească pe undeva vreun anunţ pentru curioşi sau pentru cei fără altă treabă decât să cunoască dedesubturile metroului bucureştean. Din acest motiv, cei câţiva ziarişti prezenţi păreau nişte turişti rătăciţi. Şeful dispeceratului ne-a uimit cu informaţia că metrourile Bombardier se nu necesită conductor, acesta acţionează numai butonul care avertizează călătorii de închiderea uşilor. Reţeaua de metrou din Capitală are o lungime totală de 70 de kilometri, structurată pe patru magistrale, 51 de staţii şi trei depouri care deservesc peste 600.000 de călători pe zi lucrătoare. Am remarcat la loc de cinste Binecuvântarea Patriarhului Daniel din 6 iulie 2012. Să sperăm că va funcţiona şi la scumpirea cartelelor de călătorie. Mai cu milă!”

Metrorex aniversează 34 de ani de existenţă pe 19 noiembrie. Cu această ocazie, bucureştenii sunt invitati astăzi la Dispeceratul Central – situat în incinta staţiei de metrou Piaţa Unirii 1 – unde va avea loc “Ziua Porţilor Deschise la Metrou”.

Programul de vizitare va fi 11:00 – 15:00, iar publicul este aşteptat să descopere aspecte din latura nevăzută a muncii lucrătorilor de la metrou. Apropo, nu uitaţi că în această lună transportul cu metroul se scumpeşte cu 25-33%! DETALII

ARHIVĂ: METROU: Tonomate cu cărţi de unică folosinţă! / PORTAL: În staţia de metrou Politehnică: “Urmează Cretacicul Superior, cu peronul pe partea stângă!” / PRIMUL AJUTOR: Fiecare călător poate salva o viaţă! Tu ştii să foloseşti defibrilatorul?